আনোয়ারায় জাটকা সংরক্ষণ সপ্তাহের উদ্বোধনী সমাবেশ – Birkantho.com
আনোয়ারায় জাটকা সংরক্ষণ সপ্তাহের উদ্বোধনী সমাবেশ
প্রকাশ: ২০১৯-০৩-১৬ ২৩:৩৫:৫৯ || আপডেট: ২০১৯-০৩-১৬ ২৩:৩৫:৫৯
আনোয়ারা প্রতিনিধি : আনোয়ারায় জাটকা সংরক্ষণ সপ্তাহের উদ্বোধনী সমাবেশ অনুষ্ঠিত হয়েছে। গতকাল শনিবার সকালে উপজেলা মিলনায়তনে এর আয়োজন করে উপজেলা মৎস্য দপ্তর। এর আগে ‘কোন জাল ফেলবো না,জাটকা ইলিশ ধরবো না’ শ্লোগানে একটি শোভাযাত্রা বের করা হয়।
উপজেলা নির্বাহী কর্মকর্তা (ইউএনও) শেখ জোবায়ের আহমদের সভাপতিত্বে এতে প্রধান অতিথি ছিলেন উপজেলা চেয়ারম্যান তৌহিদুল হক চৌধুরী। বিশেষ অতিথি ছিলেন জেলা মৎস্য কর্মকর্তা মো.মমিনুল হক। এছাড়া উপজেলা কৃষি কর্মকর্তা মো.হাসানুজ্জামান,প্রকল্প বাস্তবায়ন কর্মকর্তা জামিরুল ইসলাম,কোস্টগার্ড সাঙ্গু স্টেশনের পিটি অফিসার মামুনুর রশিদ,উপজেলা এনজিও ফোরাম সভাপতি নুরুল আবছার তালুকদার প্রমুখ বক্তৃতা করেন। জ্যেষ্ঠ উপজেলা মৎস্য কর্মকর্তা সৈয়দ হুমায়ুন মোরশেদ এতেস্বাগত বক্তব্য দেন।